alexandrainst/scandi-wiki huggingface dataset:
JøKleBa

JøKleBa (etablert 1990 i Oslo) er et norsk jazzband som uttrykker seg gjennom fri improvisasjon.

Bandmedlemmene er alle meget aktive i ulike sammenhenger, men har de senere åra spilt få konserter med JøKleBa. På tiårsjubileet for Finsejazz dukke de opp og begeistret et stort Vinterjazz-publikum. I 2011 startet JøKleBa en ny aktiv periode med opptredener på festivaler og andre jazzscener, med albumene Jøkleba!/Nu Jøk? (2011) og Outland (2014) som platemessige resultater.

Bandmedlemmer
Per Jørgensen – trompet, gitar, perkusjon, vokal
Audun Kleive – trommer, keyboards, perkusjon, vokal
Jon Balke – keyboards, perkusjon, vokal

Diskografi
On and On (Odin Records, 1991)
JøKleBa! (Odin Records, 1992)
JøKleBa Live! (Curling Legs, 1996)
Jøkleba!/Nu Jøk? (EmArcy Records, Universal Music Norway, 2011)
 Outland (ECM, 2014)

Referanser

Eksterne lenker
 
 JøKleBa på sompedia

Norske jazzgrupper
Norske komponister
Band etablert i 1990
Asley González

Asley González (født 5. september 1989) er en cubansk judoka som deltok i de olympiske leker 2008 i Beijing og 2012 i London.

González vant en olympisk sølvmedalje i judo under OL 2012 i London. Han kom på andreplass i vektklassen 90 kg for menn, han tapte finalen til Song Dae-nam fra Sør-Korea.

Han vant øgså sølv i judo, 90 kg for menn i Panamerikanske leker 2011 i Guadalajara i Mexico.

OL-medaljer 
  2012  London - Sølv i judo, 90 kg, menn  Cuba

Eksterne lenker 
 

Cubanske judoka
Deltakere for Cuba under Sommer-OL 2008
Judoka under Sommer-OL 2008
Deltakere for Cuba under Sommer-OL 2012
Judoka under Sommer-OL 2012
Medaljevinnere under Sommer-OL 2012
Deltakere for Cuba under Sommer-OL 2016
Judoka under Sommer-OL 2016
Verdensmestere i judo
Olympiske medaljevinnere i judo
Den faste voldgiftsdomstolen

Den faste voldgiftsdomstolen (fransk: Cour permanente d'arbitrage, engelsk: Permanent Court of Arbitration) er en internasjonal domstol for frivillig løsning av konflikter mellom stater. Domstolen ble opprettet ved konvensjon i 1899 etter den første fredskonferansen i Haag. Traktaten ble revidert i 1907 etter den andre fredskonferansen i Haag. Domstolen behandler nå også saker som har mellomstatlige organisasjoner og private som parter. I alt 115 stater er medlem av domstolen. Domstolen holder til i Fredspalasset i Haag i Nederland.

Etter opprettelsen i 1899 ble nordmannen Gregers Gram utnevnt til voldgiftsdommer. Ettersom en norsk-svensk grensekommisjon i 1897 ikke ble enig om sjøgrensen ved Grisbådarna, der det var et rikt hummerfiske, ble saken løst ved voldgift av Den faste voldgiftsdomstolen, som fattet sin beslutning i 1909.

Referanser

Eksterne lenker 
 

Folkerett
Internasjonale domstoler
Voldgift
Permanente observatører i FN
Organisasjoner etablert i 1899
Hallvard Notaker

Hallvard Notaker (født 21. januar 1976) er en norsk historiker. Han har skrevet bøker om USAs nyere politiske historie, om partiet Høyres historie og om Arbeiderpartiet etter 22. juli 2011. 

Notaker tok hovedfag i historie i 2002, og fullførte i 2008 doktorgrad som drøftet Høyres valgkamp på 1980-tallet. Fra 2008 var han forsker tilknyttet Forum for samtidshistorie ved Universitetet i Oslo. 

I 2012 utgav han Høyres historie 1975–2005, som var skrevet på oppdrag av partiet, og som var en utvidelse av partihistorien skrevet til hundreårsjubileet i 1984. I denne boken nytolket han årsakene til «høyrebølgen» på begynnelsen av 1980-tallet og omtalte Høyre-ledelsens kompliserte relasjoner til Fremskrittspartiet.

Han er sønn av Henry Notaker.

Bibliografi  
 Høyres historie 1975–2005 : Opprør og moderasjon.  Cappelen Damm. 2012. ISBN 978-82-02-39029-7
 Norges historie i 25 ting. Cappelen Damm. 2014. ISBN  9788202451912
 Amerikansk valgkamp : Image, penger og moderne politikk. Cappelen Damm. 2016 ISBN 9788202531751

Referanser

Eksterne lenker  
 Ansatteside ved Universitetet i Oslo 

Norske forskere
Norske historikere
Børvenestunnelen

Børvenestunnelen er en veitunnel på fylkesvei 79 i Kvam som er en del av Kvammapakken. Tunnelen ble åpnet 4. november 2011 og er 1210 meter lang. Det er forbudt for fotgjengere og syklister å ferdes i tunnelen.

Trafikkutvikling 
Årsdøgntrafikken i tunnelen siden år 2010.

Referanser 

Fylkesvei 79
Veier i Kvam
Veitunneler i Vestland
Tunneler åpnet i 2011
Island under Paralympiske sommerleker 2000

Island deltok med 6 utøvere under Paralympiske sommerleker 2000 i Sydney, Australia. Troppen tok 4 medaljer og kom på 41.-plass på medaljestatistikken under lekene.

Medaljevinnere

Se også 
 Island under Sommer-OL 2000

Eksterne lenker
 Resultater hos paralympic.org

Nasjoner under Paralympiske sommerleker 2000
2000 på Island
Island under de paralympiske leker
Raúl Jiménez

Raúl Alonso Jiménez Rodríguez (født 5. mai 1991) er en mexicansk fotballspiller som spiller for den engelske klubben Wolverhampton Wanderers FC.

Landslaget 
Jiménez ble olympisk mester i fotball under OL-2012 i London. Han var med på det mexicanske laget som vant fotballturneringen for menn foran Brasil og Sør-Korea. Mexico vant to kamper og spilte én uavgjort i det innledende gruppespillet og vant sin gruppe. I kvartfinalen beseiret de Sengal med 4–2, og i semifinalen ble det seier med 3–1 over Japan. Finalen mot Brasil vant de med 2–1.

Han ble tatt ut i s tropp til FIFA Confederations Cup 2017 i Russland.

Han ble tatt ut i s tropp til VM i fotball 2018 i Russland.

Han ble tatt ut i s tropp til VM i fotball 2022 i Qatar.

OL-medaljer 
  2012  London - Gull i fotball, menn -  Mexico

Referanser

Eksterne lenker 
 

Meksikanske fotballspillere
Olympiske mestere for Mexico
Spillere i Fotball-VM 2014
Spillere i Fotball-VM 2018
Spillere i Fotball-VM 2022
Spillere i FIFA Confederations Cup 2017
Fotballspillere under Sommer-OL 2012
Deltakere for Mexico under Sommer-OL 2012
Medaljevinnere under Sommer-OL 2012
Fotballspillere for Club América
Fotballspillere for Atlético Madrid
Fotballspillere for SL Benfica
Fotballspillere for Wolverhampton Wanderers FC
Personer fra Hidalgo
Fødsler i 1986
Olympiske medaljevinnere i fotball
Pape Diamanka

Pape Maly Diamanka (født 10. januar 1990 i Dakar) er en senegalesisk fotballspiller som for øyeblikket spiller for Tippeligalaget Vålerenga Fotball, på lån fra spanske Rayo Vallecano. Han spiller hovedsakelig på midtbanen. 

Diamanka startet karrieren i US Gorée i hjemlandet Senegal. Han signerte for Rayo Vallecano i 2010 og spilte den første sesongen for reservelaget. I 2011 forlenget han kontrakten med klubben og ble flyttet opp på førstelaget. Diamaka debuterte i La Liga mot Sevilla i januar 2012. 23. august ble det kjent at Diamaka ble leid ut til Vålerenga ut 2012-sesongen, og startet sin karriere for Oslo-klubben mot Molde den 26. august med tap 2-0.

Referanser

Eksterne lenker 
 

Senegalesiske fotballspillere
Fotballspillere for Rayo Vallecano
Fotballspillere for Vålerenga Fotball
Personer fra Dakar
Tobias Santelmann

Tobias Santelmann (født 8. august 1980 i Freiburg i Tyskland) er en norsk skuespiller.

Bakgrunn

Santelmann ble født i Freiburg i Tyskland. Han har norsk mor, og hans far er Heiko Santelmann som er født i Tyskland. Familien flyttet til Norge da han var ett år gammel. Han er oppvokst på Spangereid i Lindesnes. Han har vært tilknyttet Det norske teatret siden 2006.

Karriere 
Santelmann er utdannet ved Statens Teaterhøgskole (2006). 

Han opplevde internasjonal suksess i den oscarnominerte filmen Kon-Tiki i 2012. For rollen ble han nominert til Kanonprisen 2012 i klassen beste birolle. Han ble også nominert til Amandaprisen 2013 i klassen beste mannlige birolle for filmen Jag etter vind fra 2013.

I 2015 spilte han i NRKs historiske dramaserie Kampen om tungtvannet, og i 2014 i den amerikanske filmen Hercules sammen med Dwayne «the Rock» Johnson og de norske skuespillerne Aksel Hennie og Ingrid Bolsø Berdal. Hans første hovedrolle på TV var i serien Grenseland, som hadde premiere på TV 2 våren 2017. For rollen ble han nominert til Gullruten 2018 i klassen beste mannlige skuespiller. I 2018 spilte han rollen som Tjostolv Moland i filmen Mordene i Kongo, og ble tildelt Amandaprisen 2019 i klassen «Beste mannlige skuespiller» og Kanonprisen 2018 i klassen «Beste mannlige hovedrolle» for den rolleprestasjonen. Han medvirket i Hans Petter Molands film Ut og stjæle hester (2019), og ble nominert til Kanonprisen 2019 i kategorien «Beste birolle» for innsatsen som faren til gutten Trond.

Privatliv 
Santelmann er samboer med Jennifer Bråthen, som er journalist i VG.

Filmografi

Film og TV – roller 
 2021 Den som dreper mørket (påskekrim) – Peter Vinge
2020 Atlantic Crossing (TV-serie) – kronprins Olav
 2019 Exit (TV-serie) – Henrik
 2019 Ut og stjæle hester (film) – Tronds far
 2018 Mordene i Kongo (film) – Tjostolv Moland
 2017 Grenseland (TV-serie) – Nikolai
 2016 Marcella (britisk krimserie) – Yann Hall
 2015–2016 Frikjent (TV-serie) – Erik Nilsen
 2015 Kampen om tungtvannet (TV-serie) – Joachim Rønneberg
 2015 Point Break – Chowder
 2015–2018 Det siste kongeriket (britisk TV-serie) – Ragnar Ragnarsson
 2014 Hercules (film) – Rhesus
 2014 Øyevitne (TV-serie) – Lars
 2014 Kraftidioten (film) – Finn
 2013 Jeg er din (film) – Dirk
 2013 Jag etter vind (film) – Håvard 
 2012 Kon-Tiki (film) – Knut Haugland
 2012 Flukt (film) – Arvid
 2011 Stikk (TV-serie) – Georg
 2010 Varg Veum – Skriften på veggen – Stian Brandt
 2010 Hvaler – Ole Marius Aronsen
 Ukjent år: Spelet om Kråga – Tore Bergstøl

Referanser

Eksterne lenker 
 
 Tobias Santelmann hos Det Norske Teatret 

Norske skuespillere
Amanda for beste mannlige hovedrolle
Amandaprisen 2019
Vinnere av Kanonprisen
Nordmenn av tysk opphav
Nordmenn født i Tyskland
Personer fra Lindesnes kommune
Steven Solomon

Steven Solomon (født 16. mai 1993) er en australsk friidrettsutøver, som konkurrerer i sprintløp. Han representerte Australia under Sommer-OL 2012, der han ble nummer åtte på 400 meter.

Referanser

Eksterne lenker 
 

Australske sprintere
Deltakere for Australia under Sommer-OL 2012
Friidrettsutøvere under Sommer-OL 2012
Deltakere for Australia under Sommer-OL 2020
Friidrettsutøvere under Sommer-OL 2020
Deltakere for Australia under VM i friidrett 2017
Deltakere for Australia under VM i friidrett 2019
Deltakere for Australia under VM i friidrett 2022
Annika Dries

Annika Dries (født 10. februar 1992 i San Diego i California) er en amerikansk vannpolospiller som deltok i de olympiske leker 2012 i London.

Dries ble olympisk mester i vannpolo under OL-2012 i London. Hun var med på det amerikanske laget som vant vannpoloturneringen for damer. USA vant kvartfinalen over Italia med 9-6, og i semifinalen vant de over Australia med 11-9. Finalen mot Spania endte 8-5 til USA. 

Hun var også med på det amerikanske vannpololaget som vant gull i Panamerikanske leker 2011 i Guadalajara i Mexico.

OL-medaljer 
  2012  London - Gull i vannpolo, damer  USA

Eksterne lenker 
 

Vannpolospillere fra USA
Olympiske mestere for USA
Medaljevinnere under Sommer-OL 2012
Deltakere for USA under Sommer-OL 2012
Vannpolospillere under Sommer-OL 2012
Personer fra San Diego
Fødsler i 1992
Fjågesundtunnelen

Fjågesundtunnelen er en veitunnel i Kviteseid kommune i Telemark. Tunnelen er en del av fylkesvei 304. Den er 199 meter lang.

Referanser

Se også 

 Veitunneler i Norge
 Undersjøiske veitunneler i Norge

Veitunneler i Vestfold og Telemark
Veier i Kviteseid
Tunneler åpnet i 1963
John-Erling Holmenes Fredriksen

John-Erling Holmenes Fredriksen (født 9. april 1985) er en norsk filmfotograf bosatt i Oslo. Han er utdannet ved Den norske filmskolen (2009–2012), og vant med sin eksamensfilm Å vokte fjellet Amandaprisen 2012 for beste kortfilm.

Fredriksen har medvirket som fotograf på Ole Giævers kortfilm Tommy, som vant Tromsøpalmen ved Tromsø internasjonale filmfestival i 2007, og senere ble kåret til tiårets nest beste norske kortfilm. Han har også mottatt Tvibits hederspris for lang og tro tjeneste i det unge nordnorske filmmiljøet.

I 2018 vant han Gullruten for beste foto i en dramaproduksjon sammen med filmfotograf Håvar Karlsen for TV-serien Grenseland.

Referanser

Eksterne lenker 
  johnerling.no
 

Norske filmfotografer
Vinnere av Gullrutens fagpris
Innvandringsteorien

Innvandringsteorien er en teori innenfor norsk historisk forskning om hvordan Norge ble befolket i oldtiden.

Teorien går ut på at Norge ble befolket fra nord, ikke fra sør slik som Danmark og Sverige. En forløper for teorien ble opprinnelig lagt fram av Gerhard Schøning, men det er Rudolf Keyser som regnes som teoriens opphavsmann. Teorien ble videreutviklet av Peter Andreas Munch, som beskrev den i første bind av sin Det norske Folks Historie. De norske historikerne som forfektet teorien ble gjerne kalt «den norske historiske skolen». I samtiden (ca. 1830–1860) ble teorien kraftig angrepet av danske og svenske historikere, og av den norske historikeren Ludvig Kristensen Daa. Etter P. A. Munchs død i 1863 gikk de norske historikerne ganske raskt bort fra teorien.

Kilder
 Dahl, Ottar: Norsk historieforskning i det 19. og 20. århundre. Universitetsforlaget, 1990. ISBN 82-00-01593-9

Norges historie
Slettebakken holdeplass

Slettenbakken holdeplass er en bybaneholdeplass på Bybanen i Bergen. Holdeplassen ligger i Årstad bydel, og åpnet 22. juni 2010 sammen med resten av holdeplassene på Bybanen.

Slettebakken kirke og Slettebakken gravplass ligger nord for holdeplassen. Det er flere idrettsanlegg i området samt Fysak Allaktivitetshus.

Eksterne lenker 
 

Stasjoner på Bybanen i Bergen
Årstad
Jernbanestasjoner åpnet i 2010
2010 i Norge
Lagunen holdeplass

Lagunen holdeplass er en bybaneholdeplass på Bybanen i Bergen. Holdeplassen åpnet 21. juni 2013, sammen med resten av holdeplassene på byggetrinn to på Bybanen. Ved holdeplassen er det etablert ny bussterminal. Innfartsparkering er etablert på andre siden av Fanaveien.

Holdeplassen ligger i Fana bydel, like ved Lagunen Storsenter. Reisetiden til Lagunen fra Byparken er 31 minutter.

Referanser

Eksterne lenker 

Stasjoner på Bybanen i Bergen
Fana
Jernbanestasjoner åpnet i 2013
2013 i Norge
Skjold holdeplass

Skjold holdeplass er en bybaneholdeplass på Bybanen i Bergen. Holdeplassen ligger i Fana bydel, og åpnet 21. juni 2013 sammen med resten av holdeplassene i andre byggetrinn på Bybanen.

Skjold er et boligstrøk. Skjold kirke og Skjold skole ligger like nær holdeplassen.

Eksterne lenker 

Stasjoner på Bybanen i Bergen
Fana
Jernbanestasjoner åpnet i 2010
2010 i Norge
Reform (band)

Reform (etablert 1998 i Stockholm) er en svensk band initiert av Jesper Bergman, Johan Klaeson og Anders Bergman. Gruppen begynte å spille musikk av Miles Davis fra hans tidlige fusion periode (1969-75), men spilte etterhvert stadig mer av egetkomponert musikk.

Biografi
Reform er en svert erfaren svensk kvintett som har gitt ut seks album, det siste albumet Reviers Of Reform (2011) med en solid blanding av jazz, psykedelisk rock og til tider krydret med litt avantgarde. Kvintetten er her forsterket med en rekke gjesteartister som Ralph Lundsten. Bandet er også nøye på og aldri å gå på akkord med kvaliteten og følgelig er all musikken de lager skikkelig gjennomarbeidet og gjennomtenkt. 

Reform er definitivt ikke det mest høylytte bandet som finnes, men støtter seg mer på presis, groovende og elegant musikk med harmoniske riff og funky bass. Noe retrofusion finners og selv med en hang mot gamle dager er musikken aldri gammelmodig og det skyldes entusiasme og kreativitet og at Reform kjører sitt eget noe spesielle musikalske løp. Et løp som fremstår som forbausende friskt og smakfullt og med gitaren som frontkjemper. Selv med den nevnte vinklingen bidrar i høy grad de øvrige instrumentene slik at samhandlingen er meget bra og da spesielt er tvillingkeyboardene vel verdt å låne ørene til.

Medlemmer
Jesper Bergman (bassgitar)
Peter Åkerberg (gitar)
Anders Bergman (trommer)
Mattias Lennestig (keyboards)
Magnus Ramel (keyboards)

Tidigare medlemmer
Álvaro Fernández Gavíria (munnspill)
Micke Hujanen (gitar)
Johan Klaeson (gitar)
Ulf Henningsson (gitar)
Reine Fiske (gitar)
Jonathan Hansson (gitar)
Alexander Wiig (trommer)
Isak Andersson (trommer)
Åke Eriksson (trommer)
Pedro Martínez (trommer)
Bill Öhrström (munnspill)
Pitú (gitar)
Fran Gasol (trommer)
Paúl San Martín (piano)

Diskografi
Easy (2001)
Concierto en Altxerri (2003)
Reduced & Maximized (2004)
Reformed (2009)
Uncut & Lo-Fi (2009)
Reveries of Reform (2011)

Referanser

Eksterne lenker
 Offisiell Hjemmeside
 
 Reform på Facebook

Svenske jazzmusikere
Svenske musikkgrupper
Band etablert i 1996
Zabbalin

Zabbalin (arabisk:  زبالين, en flertallsform - entall er zabbal) er en koptisk gruppe i Kairo i Egypt som livnærer seg ved innsamling og gjenvinning av søppel. Det kan dreie seg om 60 000-70 000 mennesker (2011), de fleste av dem etterkommere av innflyttere fra landsbygda utenfor Asyut i Øvre Egypt i 1930- og 1940-årene. Deres største bosetting er i Mokattam i utkanten av storbyen. Mokattam er en av ganske få byer i Egypt der nesten alle innbyggere (90 %) er kristne. 

Zaballin tar seg av en stor del av Kairos renovasjon. At de er kristne, gir dem et fortrinn, idet søppelhåndtering ses ned på som urent av mange i byens muslimske flertallsbefolkning. Gruppen har likevel vært under sterkt press i flere år, både fordi mange av deres griser ble beordret slaktet på grunn av formentlig smittefare i 2009, fordi byrådet har engasjert seg sterkere i renovasjonsarbeidet, og på grunn av diskusjoner om å rive deres viktigste bostedsområde Mokattam og flytte befolkningen langt ut i storbyområdets periferi.

Eksterne lenker
 Official Website of Marina of the Zabbaleen, the movie
 Official Website of Garbage Dreams, the documentary
 Official Website of Cave Church Mokattam Cairo Egypt
  Video fromThe New York Times, "Targeting Pigs and Christians in Egypt"
  BBC's Radio 4 Woman's Hour, "Cairo Rubbish Collectors"

Kairo
Avfall
Koptisk kristendom
Egyptisk kultur
Malta under Paralympiske sommerleker 2012

Malta deltok under med 1 utøver  Paralympiske sommerleker 2012 i London, Storbritannia, fra 19. august til 9. september.

Nasjonen ble representert av en enkelt svømmer, Matthew Sultana, som fikk en friplass til lenke etter at han ikke klarte kvalifikasjonstiden. Sultana har blitt midlertidig klassifisert i S10 (lav grad av funksjonshemming) av Maltas Paralympiske komite.

Svømming

Menn

Referanser

Eksterne lenker
 Resultater hos paralympic.org

Nasjoner under Paralympiske sommerleker 2012
Malta under de paralympiske leker
2010-årene på Malta
Ronnie M.A.G. Larsen

Ronnie Michael André Giskegjerde Larsen (født 9. januar 1971) er en norsk forfatter, skribent, kåsør, folkehøgskolelærer, regissør og musiker. Han er fra øya Giske i Giske kommune på Sunnmøre og bor i dag på Filtvet i Hurum kommune. 

Larsen var fast perkusjonist i popbandet The Margarets fra 1991-2011. 

Han er utdannet manusforfatter og filmregissør fra Surrey Institute of Art & Design, University College, i dag University for the Creative Arts, i sørlige England og er hovedlærer på film, foto og sosiale medier ved Holtekilen Folkehøgskole i Bærum. Han ga i 2008 ut novellesamlinga OFFA-Forteljingar frå ei øy og i 2012 ga han ut sin første roman, Sommar i Thereses gate.  Han er også manusforfatter på spillefilmen Skumringslandet som hadde premiere i 2014 og har skrevet librettoen til jazzoperaen Storkaren som hadde urframføring i august 2012, og oppsatt i Den Norske Opera og Ballett høsten 2013. The Brazz Brothers skrev musikken, og Magne Fremmerlid var solist.

Etter at han fikk et barn med Downs syndrom har han engasjert seg i samfunnsdebatten om menneskeverd og holder foredrag om emnet. Han sitter i styret for Dissimilis. 

I 2016 startet etablerte han to radioprogrammer på kanalen Ordentlig Radio. Hus Forbi og musikkprogrammet Platelangs med Larsen & Valebrokk, som han har sammen med journalist Erik Valebrokk. I 2017 startet han radiokanalen RadioSignal sammen med Lars Ulseth.

Ronnie M.A.G. Larsen driver Bokhandleren på Tofte som han åpnet i juni 2017 og jobber som filmlærer ved Follo Folkehøgskole i Vestby.

Giske 
Tre av medlemmene fra det oppløste The Margarets, Rune Berg, Ronnie MAG Larsen og Alex Rinde debuterte med syvtommeren Strangers In A New Town den 2. november 2012. Bandet heter Giske, det samme som øya de kommer fra. Giske ga ut platen Carousel Magic Spell i mai 2015.

Referanser

Eksterne lenker 
 
 Cappelen Damm, forfatterprofil

Norske forfattere
Norske musikere
Personer fra Giske kommune
Gamalnorske lovstykke

Gamalnorske lovstykke er en bok i Samlagets serie Norrøne bokverk, utgitt i 1964, og redigert av Knut Robberstad. Samlingen inneholder et utvalg lovtekster fra de norske middelalderlovene Gulatingsloven, Frostatingsloven, Magnus Lagabøtes landslov, Magnus Lagabøtes bylov, Hirdskrå og Jons kristenrett.

Samlingen var først utgitt som en del av sjette bind av bokverket Den Norrøne litteraturen (1961-63).

Referanser 

Norrøn litteratur
Norsk rettshistorie
Norske lover
Middelalderen i Norge
Johanna Olweus

Johanna Olweus (født 29. april 1965) er en norsk professor i medisin, kjent for forskning på immunologi og behandling av kreft.

Akademisk karriere 
Etter cand.med. 1992 studerte hun benmargskreft i tre år med NTNF doktorgradsstipend ved Becton Dickinson Immunocytometry Systems i San Jose, California, USA, hvorfra hun i 1997 returnerte for turnus ved sentralsykehuset i Buskerud.  Olweus disputerte til dr.med. i 1998 ved Avdeling for patologi ved Universitetet i Bergen på avhandlingen Tidlige trinn i human myelopoiese, som viste blant annet at stamceller i benmargen i tidlige modningstrinn kan renses. Hun ble spesialist i immunologi og transfusjonsmedisin i 2006. I 2007 ble hun seksjonsoverlege ved Immunologisk institutt ved Rikshospitalet-Radiumhospitalet og president i Norsk selskap for immunologi. I 2008 ble hun ny forskningssjef for Radiumhospitalet. I tillegg er hun professor II ved institutt for klinisk medisin ved Det medisinske fakultetved Universitetet i Oslo (UiO). Hennes forskergruppe ved UiO (Olweusgruppen) vant i 2011 vant Idéprisen på kroner 100 000 for å ha laget nytt reagens med stort potensial innen immunterapi for kreft, infeksjoner og autoimmune sykdommer.

Bakgrunn 
Hennes far Dan Olweus (1931–2020) var professor i psykologi ved Universitetet i Bergen, og Olweus vokste opp på Bolstadøyri.

Referanser 

Norske leger
Norske medisinprofessorer
Immunologer
Professorer ved Universitetet i Oslo
Alumni fra Universitetet i Bergen
Personer fra Voss kommune
Fødsler i 1965
Norske kreftforskere
Borgartingsloven

Borgartingsloven (norrønt: Borgartingslǫg) var den loven som gjaldt på Borgartinget, antagelig fram til Magnus Lagabøtes landslov ble vedtatt i 1274. Lovteksten er nå tapt, med unntak av avsnittene om kristenretten, og et avsnitt om bygdeting, som enten kan stamme fra Borgartingsloven eller fra Eidsivatingsloven.

Kilder 
 Kjersti Selberg. Eldre norske rettskilder, en oversikt. Universitetsbiblioteket i Oslo, 2010. (Det juridiske fakultetsbiblioteks skriftserie ; nr 20) (ebok/pdf)
Ældre Borgartingslov. Vikens Kristenret. Oversatt av T. O. Kristiania 1914. Tilgjengelig digitalt hos Nasjonalbiblioteket.

Norsk rettshistorie
Tidligere norske lover
Geoffrey Soupe

Geoffrey Soupe (født 22. mars 1988 i Viriat) er en profesjonell fransk landeveissyklist. Han sykler for Team Total Direct Energie. Han har vært profesjonell syklist siden 2011. Han syklet sin første GrandTour i 2012, da han syklet Giro d'Italia.

Meritter 

2008
Sammenlagt, Tour du Béarn
2009
2.-plass, Nasjonalt mesterskap landevei
2.-plass sammenlagt, Boucles de la Marne
3.-plass,  Nasjonalt mesterskap tempo
3.-plass, Souvenir Michel Roques
2010
 U23-nasjonal mester Tempo
2.-plass, U23-Europamesterskapet, Tempo
2011
1. etappe,  Tour Alsace
8.-plass sammenlagt, La Tropicale Amissa Bongo
1. etappe

Referanser

Eksterne lenker 
 
 

Franske syklister
Personer fra departementet Ain